[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 4.6.2007

COM(2007) 289 τελικό

Πρόταση

ΚΑΝΟΝΙΣΜΟ Υ ΤΟΥ ΣΥΜΒΟΥΛΙΟΥ

για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα προϊόντα αλιείας για την περίοδο 2007-2009

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1) Πλαίσιο της πρότασης |

Λόγοι που υπαγορεύουν την πρόταση/Γενικό πλαίσιο Ο κανονισμός (ΕΚ) αριθ. 379/2004 του Συμβουλίου, της 24ης Φεβρουαρίου 2004 (ΕΕ L 64), για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα προϊόντα αλιείας για την περίοδο 2004-2006 έπαψε να ισχύει στις 31.12.2006. Προτείνεται η εισαγωγή παρόμοιου καθεστώτος για τα έτη 2007 - 2009 λαμβάνοντας δεόντως υπόψη τις κυριότερες ανάγκες εφοδιασμού για τα προαναφερόμενα έτη και τη γενική συγκυρία. Είναι προς το συμφέρον της ΕΕ να αυξηθούν ορισμένες υφιστάμενες αυτόνομες δασμολογικές ποσοστώσεις, δεδομένου ότι οι μεταποιητικές βιομηχανίες ορισμένων κρατών μελών αντιμετωπίζουν σοβαρές δυσχέρειες όσον αφορά τον ικανοποιητικό εφοδιασμό τους με ορισμένα προϊόντα αλιείας κοινοτικής καταγωγής. Προκειμένου να αντιμετωπιστεί η έλλειψη πρώτων υλών, ο κλάδος χρησιμοποιεί υποκατάστατα προϊόντα καταγωγής τρίτων χωρών. Λόγω των διαφορετικών αναγκών εφοδιασμού η πρόταση περιέχει ορισμένες καινούργιες και κατά περίπτωση τροποποιημένες ποσοστώσεις, ενώ άλλες δεν έχουν ανανεωθεί. |

Ισχύουσες διατάξεις στον τομέα της πρότασης Κανονισμός (ΕΚ) αριθ. 379/2004 του Συμβουλίου, της 24ης Φεβρουαρίου 2004 (ΕΕ L 64), για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα προϊόντα αλιείας για την περίοδο 2004-2006. |

Συνοχή με τις άλλες πολιτικές και στόχους της Ένωσης Η πρόταση ευθυγραμμίζεται με τις πολιτικές στους τομείς της γεωργίας, της αλιείας, του εμπορίου, της ανάπτυξης και των εξωτερικών σχέσεων. Η παρούσα πρόταση δεν αποβαίνει σε βάρος αναπτυσσόμενων χωρών που έχουν συνάψει προτιμησιακή εμπορική συμφωνία με την ΕΕ, π.χ. ΣΓΠ και καθεστώς ΑΚΕ. |

2) Διαβούλευσεισ με τα ενδιαφερόμενα μέρη και αξιολογηση των επιπτώσεων |

Διαβουλεύσεις με τα ενδιαφερόμενα μέρη |

Μέθοδοι διαβούλευσης, κύριοι τομείς που αφορά η πρόταση και γενικά χαρακτηριστικά των ερωτηθέντων Διαβούλευση των κρατών μελών μέσω της Επιτροπής διαχείρισης αλιευτικών προϊόντων και μέσω της Συμβουλευτικής επιτροπής αλιείας και υδατοκαλλιέργειας. Άτυπες διαβουλεύσεις με τον κλάδο της ΕΕ (Ένωση Ιχθυοπαραγωγών της ΕΕ, Ομοσπονδία Εθνικών Ενώσεων Χονδρεμπόρων, Εισαγωγέων και Εξαγωγέων Ιχθύων). |

Σύνοψη των απαντήσεων και τρόπος με τον οποίο ελήφθησαν υπόψη Τα προτεινόμενα μέτρα έτυχαν στήριξης από τα περισσότερα κράτη μέλη. |

Συγκέντρωση και χρήση εμπειρογνωμοσύνης |

Σχετικοί επιστημονικοί τομείς και τομείς εμπειρογνωμοσύνης Εμπειρογνώμονες που εκπροσωπούν τα κράτη μέλη στην Επιτροπή διαχείρισης προϊόντων αλιείας. Χρησιμοποιηθείσα μέθοδος Ανοικτή διαβούλευση Κυριότεροι οργανισμοί/εμπειρογνώμονες που συμμετείχαν στις διαβουλεύσεις Εμπειρογνώμονες ορισθέντες από κάθε κράτος μέλος Διαβούλευση της Επιτροπής διαχείρισης προϊόντων αλιείας στις 6 Απριλίου 2006, στις 8 Ιουνίου 2006 και στις 21 Σεπτεμβρίου 2006. Διαβούλευση της Συμβουλευτικής επιτροπής αλιείας και υδατοκαλλιέργειας (ΣΕΑΥ), της ομάδας εργασίας III «Αγορές και εμπορική πολιτική» στις 10 Οκτωβρίου 2006. Συνάντηση με τους φορείς της Κοινότητας στις 20 Μαρτίου 2006: Ένωση Ιχθυοπαραγωγών της ΕΕ (ΣΕΑΥ) και Ομοσπονδία Εθνικών Ενώσεων Χονδρεμπόρων, Εισαγωγέων και Εξαγωγέων Ιχθύων (CEP). Σύνοψη των απόψεων που διατυπώθηκαν και ελήφθησαν υπόψη Δεν έχει αναφερθεί η ύπαρξη δυνητικά σοβαρών κινδύνων με μη αναστρέψιμες συνέπειες. Χρησιμοποιηθέντα μέσα για τη δημοσιοποίηση των συμβουλών των εμπειρογνωμόνων Δημοσίευση της πρότασης |

Εκτίμηση των επιπτώσεων Άνευ αντικειμένου Η πρόταση δεν περιλαμβάνεται στο πρόγραμμα εργασίας και στο νομοθετικό πρόγραμμα της Επιτροπής για το 2006. |

3) Νομικά στοιχεία της πρότασης |

Συνοπτική παρουσίαση της προτεινόμενης δράσης Πρόταση κανονισμού (ΕΚ) του Συμβουλίου για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα προϊόντα αλιείας για την περίοδο 2007-2009. |

Νομική βάση Άρθρο 26 της συνθήκης EΚ. |

Αρχή της επικουρικότητας Η πρόταση υπάγεται στην αποκλειστική αρμοδιότητα της Κοινότητας. Συνεπώς δεν εφαρμόζεται η αρχή της επικουρικότητας. |

Αρχή της αναλογικότητας Η πρόταση ανταποκρίνεται στην αρχή της αναλογικότητας για τους εξής λόγους: |

Είναι ανάγκη να θεσπιστούν μέτρα για να μην αντιμετωπίσει ο κλάδος της μεταποιητικής βιομηχανίας σοβαρές ελλείψεις εφοδιασμού κατά την τριετία που ξεκινά από το 2007. |

Τα εν λόγω μέτρα ευθυγραμμίζονται με τις αρχές που αποσκοπούν στην απλούστευση των διαδικασιών για τους επιχειρηματίες που ασχολούνται με το εξωτερικό εμπόριο και είναι σύμφωνα με την ανακοίνωση της Επιτροπής σχετικά με τις αυτόνομες δασμολογικές αναστολές και ποσοστώσεις (98/C 128/02). |

Επιλογή μέσων |

Προτεινόμενα μέσα: κανονισμός. |

Άλλα μέσα δεν θα ήταν επαρκή για τον ακόλουθο λόγο: Δυνάμει του άρθρου 26 της συνθήκης ΕΚ, οι αναστολές αυτόνομων δασμών και οι ποσοστώσεις εγκρίνονται από το Συμβούλιο, το οποίο αποφασίζει με ειδική πλειοψηφία με βάση πρόταση της Επιτροπής. Απαιτείται η θέσπιση κανονισμού για να εξασφαλιστούν η άμεση εφαρμογή και η ομοιομορφία σε ολόκληρη την Κοινότητα. |

4) Δημοσιονομικές επιπτώσεις |

Μη είσπραξη δασμών καθαρού ποσού 49.467.450 ευρώ. |

5) προσθετεσ πληροφοριεσ |

Ευρωπαϊκός Οικονομικός Χώρος Η προτεινόμενη πράξη αφορά θέμα του ΕΟΧ και πρέπει, κατά συνέπεια, να καλύπτει και τον Ευρωπαϊκό Οικονομικό Χώρο. |

Πρόταση

ΚΑΝΟΝΙΣΜΟ Υ ΤΟΥ ΣΥΜΒΟΥΛΙΟΥ

για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα προϊόντα αλιείας για την περίοδο 2007-2009

(Κείμενο που παρουσιάζει ενδιαφέρον για τον ΕΟΧ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 26,

την πρόταση της Επιτροπής[1],

Εκτιμώντας τα ακόλουθα:

1. Ο εφοδιασμός της Κοινότητας με ορισμένα προϊόντα αλιείας εξαρτάται σήμερα από εισαγωγές προελεύσεως τρίτων χωρών. Είναι προς το συμφέρον της Κοινότητας να αναστέλλει εν μέρει ή πλήρως τους δασμούς που επιβάλλονται στα εν λόγω προϊόντα, στο πλαίσιο κοινοτικών δασμολογικών ποσοστώσεων κατάλληλου όγκου. Για να μην τεθούν σε κίνδυνο οι προοπτικές ανάπτυξης της παραγωγής αυτής στην Κοινότητα και για να εξασφαλιστεί ο ικανοποιητικός εφοδιασμός των μεταποιητικών βιομηχανιών, πρέπει να ανοιχθούν οι δασμολογικές αυτές ποσοστώσεις, με μεταβλητούς δασμούς ανάλογα με την ευαισθησία των εν λόγω προϊόντων στην κοινοτική αγορά.

2. Πρέπει, ιδίως, να διασφαλιστεί η υπό ίσους όρους και συνεχής πρόσβαση όλων των εισαγωγέων της Κοινότητας στις εν λόγω ποσοστώσεις και η αδιάλειπτη εφαρμογή των δασμών που προβλέπονται για τις ποσοστώσεις αυτές σε όλες τις εισαγωγές των εν λόγω προϊόντων, σε όλα τα κράτη μέλη, μέχρι την εξάντληση των ποσοστώσεων.

3. Προκειμένου να διασφαλιστεί η αποτελεσματικότητα της κοινής διαχείρισης των ποσοστώσεων αυτών, θα πρέπει να επιτραπεί στα κράτη μέλη να αντλούν από τις ποσοστώσεις τις αναγκαίες ποσότητες που αντιστοιχούν στις πραγματικές εισαγωγές τους. Αυτή η μέθοδος διαχείρισης απαιτεί στενή συνεργασία μεταξύ των κρατών μελών και της Επιτροπής η οποία θα πρέπει, για το λόγο αυτό, να μπορεί να παρακολουθεί το ρυθμό εξάντλησης των ποσοστώσεων και να ενημερώνει σχετικά τα κράτη μέλη.

4. Ο κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα[2], προβλέπει ένα σύστημα διαχείρισης των δασμολογικών ποσοστώσεων το οποίο ακολουθεί τη χρονολογική σειρά των ημερομηνιών υποβολής των διασαφήσεων για θέση σε ελεύθερη κυκλοφορία. Οι κοινοτικές αρχές και τα κράτη μέλη πρέπει να διαχειρίζονται τις δασμολογικές ποσοστώσεις που ανοίγονται με τον παρόντα κανονισμό σύμφωνα με το εν λόγω σύστημα.

5. Δεδομένου ότι ο κανονισμός (ΕΚ) αριθ. 379/2004 του Συμβουλίου της 24ης Φεβρουαρίου 2004, για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα προϊόντα αλιείας έπαψε να ισχύει στις 31.12.2006, δεν υπήρχαν αυτόνομες δασμολογικές ποσοστώσεις για την περίοδο μεταξύ 1.1.2007 και της θέσης του παρόντος κανονισμού σε ισχύ. Επιπλέον, δεδομένου ότι όλες οι ποσοστώσεις που άνοιξαν βάσει του εν λόγω κανονισμού υπόκεινται στους όρους που ισχύουν όσον αφορά την τελική χρήση, ώστε να απολαύουν προτιμησιακού δασμολογικού καθεστώτος, δεν είναι δυνατή η αναδρομική εφαρμογή του παρόντος κανονισμού. Κατά συνέπεια, για να εξασφαλιστεί ως ένα βαθμό η συνέχεια με το προηγούμενο καθεστώς ποσοστώσεων, πρέπει να προβλεφθεί ένα διάδοχο καθεστώς το οποίο θα επιτρέπει τη μείωση των εισαγωγικών δασμών των προϊόντων αλιείας που έχουν τεθεί σε ελεύθερη κυκλοφορία μεταξύ της 1.1.2007 και της θέσης του παρόντος κανονισμού σε ισχύ και το οποίο θα λαμβάνει δεόντως υπόψη τους όρους που ισχύουν για την τελική χρήση και τις διαθέσιμες ποσότητες των συγκεκριμένων ποσοστώσεων.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

6. Οι εισαγωγικοί δασμοί για τα προϊόντα που απαριθμούνται στο παρόν παράρτημα αναστέλλονται, στο πλαίσιο των δασμολογικών ποσοστώσεων, σύμφωνα με τους αναγραφόμενους συντελεστές και τις αναγραφόμενες περιόδους και μέχρι τις ποσότητες που αναφέρονται για καθένα από αυτά.

7. Οι εισαγωγές των προϊόντων που απαριθμούνται στο παράρτημα καλύπτονται από τις ποσοστώσεις της παραγράφου 1 μόνον εφόσον η δηλωθείσα δασμολογητέα αξία είναι τουλάχιστον ίση με την τιμή αναφοράς που έχει καθοριστεί ή πρόκειται να καθοριστεί σύμφωνα με το άρθρο 29 του κανονισμού (ΕΚ) αριθ. 104/2000 του Συμβουλίου της 17ης Δεκεμβρίου 1999 για την κοινή οργάνωση των αγορών των προϊόντων αλιείας και υδατοκαλλιέργειας[3].

Άρθρο 2

Η Επιτροπή διαχειρίζεται τις δασμολογικές ποσοστώσεις που αναφέρονται στο άρθρο 1 σύμφωνα με το άρθρο 308 παράγραφοι α), β) και γ) του κανονισμού (ΕΟΚ) αριθ. 2454/93.

Άρθρο 3

Τα κράτη μέλη και η Επιτροπή συνεργάζονται στενά προκειμένου να διασφαλίσουν την τήρηση των διατάξεων του παρόντος κανονισμού.

Άρθρο 4

8. Η μείωση των δασμών των προϊόντων αλιείας που έχουν τεθεί σε ελεύθερη κυκλοφορία μεταξύ της 1.1.2007 και της θέσης του παρόντος κανονισμού σε ισχύ και τα οποία εμπίπτουν στο πεδίο κάλυψης ενός προϊόντος δασμολογικής ποσόστωσης που περιλαμβάνεται στο παράρτημα, είναι δυνατή ύστερα από αίτημα του διασαφιστή, σύμφωνα με τους δασμολογικούς συντελεστές που ορίζονται σε αυτό.

9. Το αίτημα υποβάλλεται εντός τεσσάρων εβδομάδων μετά από τη θέση του παρόντος κανονισμού σε ισχύ στο αρμόδιο για τη θέση σε ελεύθερη κυκλοφορία του αντίστοιχου προϊόντος τελωνείο, αναφέροντας την αντίστοιχη ποσόστωση. Συνοδεύεται από όλα τα συναφή έγγραφα που αποδεικνύουν πέραν κάθε εύλογης αμφιβολίας ότι το εισαγόμενο προϊόν εμπίπτει στο πεδίο εφαρμογής της ποσόστωσης και ότι χρησιμοποιήθηκε ή θα χρησιμοποιηθεί σύμφωνα με τους όρους που ισχύουν για την τελική χρήση που ορίζονται στο παράρτημα όσον αφορά τις εν λόγω δασμολογικές ποσοστώσεις.

10. Το παρόν άρθρο ισχύει μόνον στο βαθμό που το επιτρέπει το υπόλοιπο της συγκεκριμένης δασμολογικής ποσόστωσης κατά την ημερομηνία παραλαβής της δεόντως αιτιολογημένης αίτησης. Ισχύουν, mutatis mutandis , το άρθρο 308, παράγραφοι α), β) και γ) του κανονισμού (ΕΟΚ) αριθ. 2454/93.

Άρθρο 5

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε καθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

Αύξων αριθμός | ΚΩΔΙΚΟΣ ΣΟ | Κωδικός TARIC | Περιγραφή | Ετήσια ποσόστωση (σε τόνους) | Δασμός ποσώστωσης | Ποσοστωτική περίοδος |

09.2759 | ex 0302 50 10 ex 0302 50 90 ex 0303 52 10 ex 0303 52 30 ex 0303 52 90 | 20 10 10 10 10 | Μπακαλιάρος (Gadus morhua, Gadus ogac, Gadus macrocephalus), με εξαίρεση τα συκώτια, αυγά και σπέρματα, νωπός, διατηρημένος με απλή ψύξη ή κατεψυγμένος, για μεταποίηση (α)(β) | 80 000 | 0% | 1.1.2007 – 31.12.2009 |

09.2765 | ex 0305 62 00 ex 0305 69 10 | 20 25 29 10 | Μπακαλιάρος (Gadus morhua, Gadus ogac, Gadus macrocephalus) και ψάρια των ειδών Boreogadus saida, αλατισμένα ή σε άλμη, αλλά όχι αποξηραμένα ή καπνιστά, για μεταποίηση (α)(β) | 10 000 | 0% | 1.1.2007 – 31.12.2009 |

09.2761 | ex 0304 29 91 ex 0304 29 99 ex 0304 99 99 | 10 41 81 60 81 | Γρεναδιέρος της Ν. Ζηλανδίας (Macruronus spp.),κατεψυγμένα φιλέτα και άλλο κρέας, για μεταποίηση (α)(β) | 20 000 | 0% | 1.1.2007 – 31.12.2009 |

09.2760 | ex 0303 78 11 ex 0303 78 12 ex 0303 78 13 ex 0303 78 19 ex 0303 78 90 ex 0303 79 93 | 10 10 10 11 81 10 10 | Μερλούκιος (Merluccius spp. με εξαίρεση τα είδη Merluccius merluccius, Urophycis spp.) και Κοκκινοφίδιο (Genypterus blacodes) κατεψυγμένος, για μεταποίηση (α)(β) | 15 000 | 0% | 1.1.2007 – 31.12.2009 |

09.2766 | ex 0304 29 99 ex 0304 99 99 | 71 91 | Προσφυγάκι του Νότου (Micromesistius australis), κατεψυγμένα φιλέτα και άλλο κρέας, για μεταποίηση (α)(β) | 2 000 | 0% | 1.1.2007 – 31.12.2009 |

09.2770 | ex 0305 63 00 | 10 | Γαύρος (Engraulis anchoita), αλατισμένος ή σε άλμη, αλλά όχι αποξηραμένος ή καπνιστός, για μεταποίηση (α)(β) | 10 000 | 0% | 1.1.2007 – 31.12.2009 |

09.2788 | ex 0302 40 00 ex 0303 51 00 ex 0304 19 97 ex 0304 99 23 | 10 10 10 10 | Ρέγγες (Clupea harengus, Clupea pallasii), βάρους άνω των 100γρ. ανά τεμάχιο ή πλευρά ρέγγας βάρους άνω των 50γρ. ανά τεμάχιο, με εξαίρεση τα συκώτια, τα αυγά και σπέρματα, για μεταποίηση (α)(β) | 20 000 | 0% | 1.10.2007 – 31.12.2007 1.10.2008 – 31.12.2008 1.10.2009 – 31.12.2009 |

09.2792 | ex 1604 12 99 | 10 | Ρέγγες, με καρυκεύματα και/ή ξίδι, σε άλμη, διατηρημένες σε βυτία τουλάχιστον 70 χλγρ. καθαρού στραγγισμένου βάρους, για μεταποίηση (α)(β) | 10 000 | 6% | 1.1.2007 – 31.12.2009 |

09.2790 | ex 1604 14 16 | 20 30 95 | Φιλέτα γνωστά ως «κόντρα φιλέτα» τόνου και παλαμίδας, για μεταποίηση (α)(β) | 10 000 | 6% | 1.1.2007 – 31.12.2009 |

09.2762 | ex 0306 11 10 ex 0306 11 90 | 10 10 | Καραβίδες (Palinurus spp., Panulirus spp., Jasus spp.),κατεψυγμένος, για μεταποίηση (α)(β)(γ) | 1 500 | 6% | 1.1.2007 – 31.12.2009 |

09.2794 | ex 1605 20 10 ex 1605 20 99 | 50 45 | Γαρίδες των ειδών Pandalus borealis· βρασμένες και αποφλοιωμένες, για μεταποίηση (α)(β)(γ) | 20 000 | 6% | 1.1.2007 – 31.12.2009 |

09.2786 | ex 0307 49 59 ex 0307 99 11 | 20 20 | Καλαμάρια (Ommastrephes spp. — με εξαίρεση τα είδη Ommastrephes sagittatus—, Nototodarus spp., Sepioteuthis spp.) και Illex spp., κατεψυγμένα ολόκληρα, με τα πλοκάμια και τα πτερύγια, για μεταποίηση (α)(β) | 1 500 | 0% | 1.1.2007 – 31.12.2009 |

09.2772 | ex 0304 99 10 | 10 | Σουρίμι, κατεψυγμένο, για μεταποίηση (α)(β) | 55 000 | 0% | 1.1.2007 – 31.12.2009 |

09.2774 | ex 0304 29 58 | 10 | Μερλούκιος (Merluccius productus), κατεψυγμένο, για μεταποίηση (α)(β) | 15 000 | 4% | 1.1.2007 – 31.12.2009 |

09.2776 | ex 0304 29 21 ex 0304 29 29 ex 0304 99 31 ex 0304 99 33 | 10 20 10 10 | Μπακαλιάρος (Gadus morhua. Gadus macrocephalus), κατεψυγμένα φιλέτα και άλλο κρέας, για μεταποίηση (α)(β) | 20 000 | 0% | 1.1.2007 – 31.12.2009 |

09.2778 | ex 0304 29 99 ex 0304 99 99 | 65 65 | Σολωμός, κατεψυγμένα φιλέτα και άλλη σάρκα ψαριών, (Limanda aspera, Lepidopsetta bilineata, Pleuronectes quadrituberculatus) για μεταποίηση (a) (b) | 5 000 | 0% | 1.1.2007 – 31.12.2009 |

(α) Η υπαγωγή στην παρούσα υποδιαίρεση υπόκειται στους όρους που προβλέπονται στις σχετικές κοινοτικές διατάξεις (βλέπε άρθρα 291 έως 300 του κανονισμού (EΟΚ) αριθ. 2454/93 της Επιτροπής (ΕΕ L 253, 11.10.1993, σ. 1) και στις μετέπειτα τροποποιήσεις. (β) Η ποσόστωση χορηγείται για τα προϊόντα τα οποία πρόκειται να υποβληθούν σε εργασίες, εκτός εάν πρόκειται να εκτελεστούν αποκλειστικά μία ή περισσότερες από τις ακόλουθες εργασίες : - καθαρισµός, εκσπλαχνισμός, αφαίρεση της ουράς, αφαίρεση της κεφαλής, - τεμαχισμός, (εκτός από τον τεμαχισμό σε κύβους, τον τεμαχισμό σε φιλέτα, την παραγωγή πλευρών (flaps), τον τεμαχισμό κατεψυγμένων συσσωματωμένων φιλέτων ή το διαχωρισμό κατεψυγμένων συσσωματωμένων φιλέτων ), - δειγµατοληψία, διαλογή, - σήµανση, - συσκευασία, - διατήρηση με απλή ψύξη, - κατάψυξη, - διατήρηση με βαθεία ψύξη, - απόψυξη, διαχωρισµός. Η ποσόστωση δεν χορηγείται για τα προϊόντα που πρόκειται να υποστούν, εκτός των άλλων, επεξεργασίες (ή εργασίες) οι οποίες παρέχουν το δικαίωμα της ποσόστωσης, αν οι επεξεργασίες (ή εργασίες) αυτές γίνονται στο επίπεδο της λιανικής πώλησης ή της παρασκευής τροφών. Η μείωση των δασμών ισχύει μόνο για τα ψάρια που προορίζονται για ανθρώπινη κατανάλωση. (γ) Τα προϊόντα που υπάγονται στους κωδικούς ΣΟ 0306 11 10 10 και 0306 11 90 10 δύνανται, εντούτοις, να απολαύουν των ποσοστώσεων, εφόσον υποβάλλονται σε μια ή δυο από τις εξής εργασίες: - τεμαχισμός του κατεψυγμένου αστακού, - υποβολή του κατεψυγμένου αστακού σε θερμική επεξεργασία ώστε να καταστεί δυνατή η αφαίρεση ακαθαρσιών από το εσωτερικό του. (δ) Τα προϊόντα που υπάγονται στους κωδικούς ΣΟ 1605 20 10 50 και 1605 20 99 45 δύνανται, εντούτοις, να απολαύουν των ποσοστώσεων, εφόσον υποβάλλονται στην εξής εργασία: - μεταποίηση των γαρίδων μέσω τροποποιημένης ατμόσφαιρας όπως ορίζεται βάσει της οδηγίας για τα πρόσθετα τροφίμων πλην των χρωστικών και των γλυκαντικών (95/2/ΕΚ της 20ης Φεβρουαρίου 1995) |

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΠΟΥ ΕΧΟΥΝ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΟΙ ΟΠΟΙΕΣ ΠΕΡΙΟΡΙΖΟΝΤΑΙ ΑΠΟΚΛΕΙΣΤΙΚΑ ΣΤΑ ΕΣΟΔΑ

1. ΟΝΟΜΑΣΙΑ ΤΗΣ ΠΡΟΤΑΣΗΣ

Πρόταση κανονισμού (ΕΚ) του Συμβουλίου για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα προϊόντα αλιείας για την περίοδο 2007-2009.

2. ΓΡΑΜΜΕΣ ΤΟΥ ΠΡΟΫΠΟΛΟΓΙΣΜΟΥ

Κεφάλαιο και άρθρο: Κεφ. 12, άρθρο 120

Ποσό εγγεγραμμένο στον προϋπολογισμό για το έτος 2007: 15.287,9 M€

3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

( Πρόταση χωρίς δημοσιονομική επίπτωση

x Πρόταση χωρίς δημοσιονομική επίπτωση στις δαπάνες αλλά με δημοσιονομική επίπτωση στα έσοδα - η επίπτωση στα έσοδα είναι η ακόλουθη:

(εκατ. ευρώ, ένα δεκαδικό ψηφίο)

Γραμμή προϋπολο-γισμού | Έσοδα[4] | Έτος 2007 |

Άρθρο 120 | Επίπτωση στους ίδιους πόρους | - 49.5/έτος |

4. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Προβλέπεται η πραγματοποίηση ελέγχων σχετικά με τον ειδικό προορισμό ορισμένων προϊόντων που καλύπτονται από τον παρόντα κανονισμό του Συμβουλίου, σύμφωνα με τα άρθρα 291 έως 300 του κανονισμού (ΕΟΚ) αριθ. 2454/93 της Επιτροπής για τον καθορισμό ορισμένων διατάξεων εφαρμογής του Κοινοτικού Τελωνειακού Κώδικα.

5. ΑΛΛΕΣ ΠΑΡΑΤΗΡΗΣΕΙΣ

Δεδομένου ότι το προηγούμενο καθεστώς αυτόνομων δασμολογικών ποσοστώσεων έληξε στις 31 Δεκεμβρίου 2006, προτείνεται να υπάρξει συνέχεια και να εισαχθεί παρόμοιο καθεστώς το οποίο θα λαμβάνει δεόντως υπόψη τις κυριότερες ανάγκες εφοδιασμού και τη γενική συγκυρία.

Η παρούσα πρόταση περιλαμβάνει τις τροποποιήσεις που θεωρούνται αναγκαίες στο παράρτημα του κανονισμού του οποίου η ισχύς έχει λήξει, προκειμένου να ληφθούν υπόψη:

1. Αιτήματα για αυξήσεις και τροποποιήσεις των περιγραφών προϊόντων αυτόνομων δασμολογικών ποσοστώσεων που έχουν υποβληθεί και έχουν γίνει δεκτά.

2. Αλλαγές στις αλιευτικές δυνατότητες και στις εξελίξεις στην αγορά, οι οποίες οδηγούν σε ελλείψεις εφοδιασμού.

Εκτίμηση του κόστους της παρούσας δράσης

Έχοντας ως βάση τις πιο πρόσφατες ολοκληρωμένες στατιστικές (2005), ο αντίκτυπος από την απώλεια εισοδήματος λόγω του παρόντος κανονισμού μπορεί, συνεπώς, να υπολογιστεί σε 66.0 εκατ. ευρώ για το πρώτο έτος της τριετούς περιόδου που ξεκινά το 2007. Το προαναφερόμενο ποσό έχει υπολογιστεί, γενικά, βάσει των δασμών ΜΕΚ και ανέρχεται σε μέγιστο επίπεδο λόγω του ότι η Κοινότητα χορηγεί δασμολογικές διευκολύνσεις σε διαφορετικές ομάδες τρίτων χωρών. Συνεπώς, η σημερινή απώλεια εισοδήματος τείνει να οδηγεί σε χαμηλότερα ποσά καθώς οι δασμοί ΜΕΚ δεν ισχύουν μονίμως. Εντούτοις, κατά τον υπολογισμό της απώλειας εισοδήματος ελήφθησαν υπόψη αναστολές οι οποίες έχουν χορηγηθεί στο πλαίσιο της κοινής οργάνωσης της αγοράς.

09.2760 | 15.000 | 15 | 0 | 2.497 | 5.618.059 |

09.2761 | 20.000 | 3,5 (2) | 0 | 1.920 | 1.343.992 |

09.2762 | 1.500 | 12,5 | 6 | 16.921 | 1.649.818 |

09.2765 | 10.000 | 13 | 0 | 3.721 | 4.837.104 |

09.2766 | 2.000 | 7,5/15 μέσος όρος = 11,25 | 0 | 1.807 | 406.615 |

09.2770 | 10.000 | 10 | 0 | 1.482 | 1.481.705 |

09.2772 | 55.000 | 3,5 (3) | 0 | 1.547 | 2.977.386 |

09.2785 | 45.000 | 8 | 0 | 2.613 | 9.405.825 |

09.2786 | 1.500 | 8 | 0 | 1.327 | 159.210 |

09.2788 | 20.000 | 15 | 0 | 632 | 1.896.506 |

09.2790 | 10.000 | 24 | 6 | 3.143 | 5.658.073 |

09.2792 | 10.000 | 20 | 6 | 1.656 | 2.319.039 |

09.2794 | 20.000 | 20 | 6 | 4.685 | 13.116.812 |

Νέο 1 Μερλούκιος, κατεψυγμένα φιλέτα | 15.000 | 6,1 | 4 | 1.588 | 500.213 |

Νέο 2 Μπακαλιάρος, κατεψυγμένα φιλέτα και άλλο κρέας | 20.000 | 7,5 | 0 | 4.292 | 6.437.413 |

Νέο 3 Σολομός, κατεψυγμένα φιλέτα και άλλο κρέας | 5.000 | 15 | 0 | 2.962 | 2.221.465 |

ΣΥΝΟΛΟ | | | | |65.956.562 | |(1) Αναστολή των δασμών του κοινού δασμολογίου από 12% ως 3% για τη μεταποίηση (καν. 104/2000)

(2) Αναστολή των δασμών του κοινού δασμολογίου από 7,5% ως 3,5% για τη μεταποίηση (καν. 104/2000)

(3) Αναστολή των δασμών του κοινού δασμολογίου από 15% ως 3,5% για τη μεταποίηση (καν. 104/2000)

Πηγή: Eurostat COMEXT 06.11.2006 & TAXUD Βάση δεδομένωνTaric

Tab. Ref. ATQ 2007 Δημοσιονομικό Δελτίο 2009

Συνολική απώλεια εισοδήματος σε σύγκριση με την απουσία αυτόνομων δασμολογικών ποσοστώσεων: Καθαρό ποσό 65.956.562 €.

[1] ΕΕ C […], […], σ. […].

[2] ΕΕ L 253 της 11.10.1993, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1875/2006 (ΕΕ L 360 της 19.12.2006, σ. 64).

[3] ΕΕ L 17 της 21.1.2000, σ. 22.

[4] Όσον αφορά τους παραδοσιακούς ίδιους πόρους (γεωργικοί δασμοί, εισφορές ζάχαρης και τελωνειακοί δασμοί), τα αναφερόμενα ποσά πρέπει να είναι καθαρά ποσά (δηλαδή ακαθάριστα ποσά μετά την αφαίρεση του 25% για έξοδα είσπραξης).